Peterburis oli riigiduuma salajasel istungil 8./9. märtsi ööl selgunud, et Venemaa ei ole sõjavõimeline. See tõsiasi enam kui miski muu tasandas teed Saksa plaanide õnnestumisele: enne kui Saksamaa poolt samme astuti Venemaa sundimiseks taandumisele seniselt positsioonilt, oli juba Venes tõeliseks vastupanuks alus võetud ning taandumise paratamatus  saanud vaidlematuks tõsiasjaks. Tekibki küsimus, kas mitte näha sidet Bülowi ootamatu aktiivsuse ning sellele eelnenud riigiduuma salaistungi "paljastuste" vahel.